1995 m. birželio 22 d. Tarybos sprendimas, nustatantis Suomijai ir Švedijai skirtos šviežios paukštienos mėginių mikrobiologinio salmonelių tyrimo taisykles



Oficialusis leidinys L 243 , 11/10/1995 p. 0029 - 0032

CS.ES skyrius 3 tomas 18 p. 243 - 246

ET.ES skyrius 3 tomas 18 p. 243 - 246

HU.ES skyrius 3 tomas 18 p. 243 - 246

LT.ES skyrius 3 tomas 18 p. 243 - 246

LV.ES skyrius 3 tomas 18 p. 243 - 246

MT.ES skyrius 3 tomas 18 p. 243 - 246

PL.ES skyrius 3 tomas 18 p. 243 - 246

SK.ES skyrius 3 tomas 18 p. 243 - 246

SL.ES skyrius 3 tomas 18 p. 243 - 246



Tarybos sprendimas 1995 m. birželio 22 d. nustatantis Suomijai ir Švedijai skirtos šviežios paukštienos mėginių mikrobiologinio salmonelių tyrimo taisykles (95/411/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1971 m. vasario 15 d. Tarybos direktyvą 71/118/EEB dėl sveikatos problemų, turinčių įtakos prekybai šviežia paukštiena [1], ypač į jos 5 straipsnio 3 dalies a punktą, kadangi Komisija patvirtino Suomijos ir Švedijos pateiktas veiklos programas, susijusias su salmonelių kontrole; kadangi šios programos apima specialias šviežiai paukštienai taikomas priemones; kadangi įmonės atliekami mikrobiologiniai tyrimai yra viena papildomų garantijų, kurios suteikiamos Suomijai ir Švedijai, ir šios garantijos yra lygiavertės toms, kurios gaunamos pagal Suomijos ir Švedijos veiklos programas, patvirtintas atitinkamais Komisijos sprendimais; kadangi Suomija ir Švedija privalo iš trečiųjų šalių importuojamoms šviežios paukštienos siuntoms nustatyti tokius reikalavimus, kurie būtų ne mažiau griežti nei šiame sprendime nustatyti reikalavimai; kadangi mikrobiologinio mėginių tyrimo taisyklės nustatomos apibrėžiant mėginių ėmimo metodą, imtinų mėginių skaičių ir mėginių tyrimui taikomą mikrobiologinį metodą; kadangi atsižvelgiant į taikytinus mėginių ėmimo metodus tikslinga skirti visą skerdeną ir skerdenos dalis bei subproduktus; kadangi rekomenduojama atsižvelgti į tarptautinius mikrobiologinio mėginių tyrimo metodus; kadangi mikrobiologiniai tyrimai neprivalomi šviežiai paukštienai iš įmonės, kuriai taikoma programa, laikoma lygiaverte Suomijoje ir Švedijoje įgyvendintai programai; kadangi šio sprendimo nuostatos nepažeidžia Direktyvos 71/118/EEB priedų pakeitimų, kurie gali būti priimti pagal tos direktyvos 19 straipsnį, PRIĖMĖ ŠĮ SPRENDIMĄ: 1 straipsnis Pagal Direktyvos 71/118/EEB 5 straipsnio 3 dalies a punkto nuostatas Suomijai ir Švedijai skirtoms šviežios paukštienos siuntoms turi būti taikomos 2 ir 3 straipsniuose nustatytos taisyklės. 2 straipsnis Suomijai ir Švedijai skirta šviežia paukštiena tiriama mikrobiologiniu salmonelių tyrimu, mėginius imant jos kilmės įmonėje pagal šio sprendimo priedą. 3 straipsnis Šiame sprendime numatytas mikrobiologinis tyrimas neatliekamas, jei paukštiena yra iš įmonės, kuriai taikoma programa, Direktyvos 71/118/EEB 21 straipsnyje nustatyta tvarka pripažinta lygiaverte Suomijoje ar Švedijoje įgyvendintai programai. 4 straipsnis Remdamasi Komisijos pasiūlymu, kuris buvo parengtas remiantis ataskaita, sudaryta pagal Suomijoje ir Švedijoje įgyvendintas veiklos programas, ir patirtimi, įgyta įgyvendinant šį sprendimą, Taryba iki 1998 m. liepos 1 d. persvarsto šį sprendimą. 5 straipsnis Šis sprendimas taikomas nuo 1995 m. liepos 1 d. 6 straipsnis Šis sprendimas skirtas valstybėms narėms. Priimta Briuselyje, 1995 m. birželio 22 d. Tarybos vardu Pirmininkas Ph. Vasseur [1] OL L 55, 1971 3 8, p. 23. Direktyva su paskutiniais pakeitimais, padarytais Sprendimu 91/1/EB, Euratomas, EAPB (OL L 1, 1995 1 1, p. 1). -------------------------------------------------- PRIEDAS A SKYRIUS MĖGINIŲ ĖMIMO METODAS 1. Skerdenos (su kaklu, odele prisitvirtinusiu prie skerdenos) Mėginiai imami atsitiktinės atrankos būdu tolygiai iš visos siuntos. Mėginius sudaro maždaug 10 g masės kaklo odelės gabaliukai, aseptiškai atpjaunami steriliu skalpeliu arba atgnybiami steriliu pincetu. Iki tyrimo mėginiai turi būti laikomi šaltai 4 °C temperatūroje. Tyrimui mėginiai atskiedžiami buferiniame peptono vandenyje (BPV) santykiu 1:10 ir inkubuojami 16–20 valandų 37 °C temperatūroje. Po to, taikant C skyriuje aprašytą metodą, atliekamas kaupiamojo buljono tyrimas salmonelėms aptikti. Leidžiama sujungti ne daugiau kaip 10 kaupiamojo buljono mėginių. Mėginiai turi būti tinkamai žymimi ir identifikuojami. 2. Skerdenos be kaklo su odele, skerdenos dalys ir subproduktai Maždaug 25 g masės audinio gabalėliai paimami iš mėsos paviršiaus naudojant sterilų kamštinį gręžtuvą arba audinio griežinėliai atpjaunami steriliu instrumentu. Iki tyrimo mėginiai laikomi šaltai 4 °C temperatūroje. Tyrimui mėginiai atskiedžiami buferiniame peptono vandenyje (BPV) santykiu 1:10 ir inkubuojami 16–20 valandų 37 °C temperatūroje. Po to, taikant C skyriuje aprašytą metodą, atliekamas kaupiamojo buljono tyrimas salmonelėms aptikti. Leidžiama sujungti ne daugiau kaip 10 kaupiamojo buljono mėginių. Mėginiai turi būti tinkamai žymimi ir identifikuojami. B SKYRIUS IMAMŲ MĖGINIŲ SKAIČIUS Siuntą sudarančių pakuočių, iš kurių atsitiktinės atrankos būdu imami atskiri mėginiai, skaičius nustatomas taip: Siunta (pakuočių skaičius) | Pakuočių, iš kurių turi būti imami mėginiai, skaičius | 1–24 | Skaičius, lygus pakuočių skaičiui, bet ne daugiau kaip 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | 500 ir daugiau | 60 | Atsižvelgiant į pakuočių svorį, mėginių skaičius gali būti mažinamas, taikant šiuos daugiklius: Pakuotės svoris | > 20 kg | 10–20 kg | < 10 kg | Daugiklis | × 1 | × ¾ | × ½ | C SKYRIUS MIKROBIOLOGINIS MĖGINIŲ TYRIMO METODAS Mikrobiologinis salmonelių tyrimas turi būti atliekamas taikant standartinį Tarptautinės standartizacijos organizacijos metodą ISO 6579:1993. Tačiau Komisijos pasiūlymu Taryba kiekvienam atvejui atskirai gali patvirtinti ir lygiavertes garantijas siūlančius metodus. --------------------------------------------------